SASMITA iku mujudake sarana komunikasi sing cepet utawa singkat sing sifate khusus utawa sinandi. Sarate mesthi bae tandha-tandha utawa lambang kang dianggo ing komunikasi mau wis dingerteni dening pihak-pihak sing nglantarake Ian sing nampa bab kang dikomunikasekake. Beda karo komunikasi sing migunakake basa, sesambungan nganggo basa isyarat utawa sasmita iku ora dijlentrehake kanthi cetha, mung dipek intisarine wae.
